**ՍԻՍԻԱՆԻ ՀԱՄԱՅՆՔԱՊԵՏԱՐԱՆԻ 2024 ԹՎԱԿԱՆԻ ՏԱՐԵԿԱՆ**

**Հ Ա Շ Վ Ե Տ Վ ՈՒ Թ Յ ՈՒ Ն**

2024 թվականին իրականացված աշխատանքների շնորհիվ նկատելի առաջընթաց է ապահովվել համայնքային ծառայությունների բարելավման ուղղությամբ, մասնավորապես` աղբահանության կազմակերպում, ճանապարհների, խմելու ջրագծի ներքին ցանցի կապիտալ վերանորոգում, շենքերի պահպանում և մայթերի բարեկարգում:

**ՖԻՆԱՆՍԱՏՆՏԵՍԱԿԱՆ ԲՆԱԳԱՎԱՌ**

Սիսիան համայնքի 2024 թվականի բյուջեի փաստացի եկամուտները պլանավորված **2722435.450** հազար դրամի դիմաց կազմել են **2574358.608** հազար դրամ:

Եկամուտների կատարողականը կազմել է **94.56%:**

Վարչական բյուջեի եկամուտները պլանավորված **2402656.894** հազար դրամի դիմաց կատարվել են **2423087.279** հազար դրամով, կատարողականը՝ **100.85%:**

Ֆոնդային բյուջեի եկամուտները պլանավորված **319778.556** հազար դրամի դիմաց կատարվել են **151271.329** հազար դրամով, կատարողականը **47.31%:**

Համայնքի բյուջեի սեփական եկամուտների կատարողականը կազմել է **՝** **620641.635** հազար դրամ, որը կազմում է բյուջեի եկամուտների **22.79%-ը**:

Համայնքի բյուջեի ծախսը պլանավորված **3601727.916** հազար դրամի դիմաց կազմել է **1757947.526** հազար դրամ, կատարողականը՝ **48.76%:**

Համայնքի ֆոնդային բյուջեի փաստացի ծախսը կազմել է **303121.935** հազար դրամ, որը կազմում է ընդամենը ծախսի **25.61%-ը**:

***Համայնքային ծառայությունների բարելավման ուղղությամբ կատարվել են հետևյալ աշխատանքները․***

***2022 թվականի* *սուբվենցիոն ծրագրով իրականացվել են խմելու ջրագծի ներքին ցանցի կապիտալ վերանորոգման աշխատանքներ՝*** ընդհանուր **259703․657** հազար դրամ արժողությամբ, որը կազմում է պայմանագրով սահմանված արժեքի **74%**-ը:

Մնացած մասով աշխատանքները ընթացքի մեջ են։

Սիսիան քաղաքի Սիսական 41 հասցեում գտնվող վարչական շենքի 3-րդ հարկի պատուհանների և ճակատային շարվածքների վերանորոգման աշխատանքներ՝ **9997․029** հազար դրամ արժողությամբ, որը ֆինանսավորվել է համայնքային բյուջեից։

[Սիսիան համայնքի Շենաթաղ բնակավայրի 3-րդ փողոցի 1/1 հասցեում գտնվող վարչական շենքի տանիքի վերանորոգման](https://www.armeps.am/epps/cft/prepareViewCfTWS.do?resourceId=10237588) աշխատանքներ՝ **3796․131** հազար դրամ արժողությամբ, որը ֆինանսավորվել է համայնքային բյուջեից։

Սիսիան քաղաքի Շիրվանզադե 6 հասցեում գտնվող հանրակացարանային շենքի ձեռքբերում՝ **22365․942** հազար դրամ արժողությամբ, որը ֆինանսավորվել է համայնքային բյուջեից։

Սիսիան համայնքի Սալվարդ, Բնունիս, Տորունիք, Դաստակերտ բնակավայրերի խմելու ջրագծի ներքին և արտաքին ցանցերի վերանորոգման աշխատանքների նախագծանախահաշվային փաստաթղթերի և փորձաքննության ձեռքբերում՝ **10860․000** հազար դրամ արժողությամբ, որը ֆինանսավորվել է համայնքային բյուջեից։

Սիսիան համայնքի Անգեղակոթ բնակավայրում գտնվող անասնախմոցի ջրամատակարարման վերանորոգման աշխատանքների նախագծանախահաշվային փաստաթղթերի և փորձաքննության ձեռքբերում՝ **780․000** հազար դրամ արժողությամբ, որը ֆինանսավորվել է համայնքային բյուջեից։

Սիսիան համայնքի կարիքների համար Սիսիան քաղաքի ճանապարհների ընթացիկ վերանորոգման աշխատանքներ՝ **3513․857** հազար դրամ արժողությամբ, որը ֆինանսավորվել է համայնքային բյուջեից։

Սիսիան քաղաքի Խանջյան 1, 3, 5, 7, Որոտան 4ա, 4բ և Իսրայել-Օրի 5, 7, 9 բազմաբնակարան բնակելի շենքերի փողոցների վերանորոգման աշխատանքների նախագծանախահաշվային փաստաթղթերի և փորձաքննության ձեռքբերում՝ **3400․000** հազար դրամ արժողությամբ, որը ֆինանսավորվել է համայնքային բյուջեից։

Սիսիան համայնքի Ույծ բնակավայր տանող ճանապարհի վերանորոգմանաշխատանքների նախագծանախահաշվային փաստաթղթերի և փորձաքննության ձեռքբերում՝ **870․000** հազար դրամ արժողությամբ, որը ֆինանսավորվել է համայնքային բյուջեից։

Սիսիան քաղաքի Այգեստան, Գետափնյա, Անդրանիկ Մանուկյան, Արցախի, Լալայան, Մ․ Գորկի փողոցների վերանորոգման աշխատանքների նախագծանախահաշվային փաստաթղթերի և փորձաքննության ձեռքբերում՝ **2080․000** հազար դրամ արժողությամբ, որը ֆինանսավորվել է համայնքային բյուջեից։

Սիսիան քաղաքի Դուրյան 2, Սիսական 9,11,13,15,19, Ադոնցի 3, Իսրայելյան 39, Ա․ Մանուկյան 3,2,2ա, Նժդեհի 4 , Սիսական 46 ա, 50, 50 ա, Ադամյան 11 շենքերի բակային հատվածների, Շահումյան փողոցի սկզբնամասի վերանորոգման աշխատանքների նախագծանախահաշվային փաստաթղթերի և փորձաքննության ձեռքբերում՝ **2530․000** հազար դրամ արժողությամբ, որը ֆինանսավորվել է համայնքային բյուջեից։

Սիսիան քաղաքի Գայի 1, 2, 4, 6, 7, 10, 12, 13, 14, 15, Զորավար Անդրանիկ 1, 3, 5, Շահումյան 72, 74, շենքերի բակային փողոցների, Զորավար Անդրանիկ, Հ․ Որոտնեցի փողոցների վերջնամասի վերանորոգման աշխատանքների նախագծանախահաշվային փաստաթղթերի և փորձաքննության ձեռքբերում՝ **2998․000** հազար դրամ արժողությամբ, որը ֆինանսավորվել է համայնքային բյուջեից։

[Սիսիան քաղաքում գտնվող  Վուրգ Ոսկանյանի, Աշոտ Նավասարդյանի, Ս․Շահումյանի, Երկրաշարժի զոհերի հիշատակին նվիրված և Հայրենական մեծ պատերազմի զոհերի հիշատակին նվիրված պատմամշակութային հուշարձա](https://www.armeps.am/epps/cft/prepareViewCfTWS.do?resourceId=10577713)նների վերանորոգման աշխատանքներ՝ **25262.899** հազար դրամ արժողությամբ, որը կազմում է պայմանագրով սահմանված արժեքի 71%-ը և ֆինանսավորվել է համայնքային բյուջեից:

Սիսիանի [համայնքապետարանի շենքում գտնվող քաղաքացիների սպասարկման գրասենյակի կապիտալ վերանորոգման](https://www.armeps.am/epps/cft/prepareViewCfTWS.do?resourceId=10237588) աշխատանքներ՝ **8456․998** հազար դրամ արժողությամբ, որը ֆինանսավորվել է Գերմանական միջազգային համագործակցության ընկերության(GIZ) կողմից։

Սիսիանի [համայնքապետարանի շենքում գտնվող քաղաքացիների սպասարկման գրասենյակի կահույքի ձեռքբերում](https://www.armeps.am/epps/cft/prepareViewCfTWS.do?resourceId=10237588)՝ **3302․028** հազար դրամ արժողությամբ, որը ֆինանսավորվել է Գերմանական միջազգային համագործակցության ընկերության(GIZ) կողմից։

Սիսիան համայնքի Աղվան Մինասյանի անվան արվեստի և ստեղծագործության կենտրոն ՀՈԱԿ-ի շենքի կապիտալ վերանորոգման աշխատանքների նախագծանախահաշվային փաստաթղթերի և փորձաքննության ձեռքբերում՝ **3998․000** հազար դրամ արժողությամբ, որը ֆինանսավորվել է համայնքային բյուջեից։

**ՔԱՂԱՔԱՇԻՆՈՒԹՅԱՆ ԵՎ ԿՈՄՈՒՆԱԼ ՏՆՏԵՍՈՒԹՅԱՆ ԲՆԱԳԱՎԱՌ**

Հավաքվել և աղբավայր է տեղափոխվել 5530տ կենցաղային աղբ:

Յուրաքանչյուր ամիս իրականացվել է 650000քմ տարածքի սանմաքրման աշխատանքներ, որի արդյունքում առաջացել և աղբավայր է տեղափոխվել 1137տ աղբ, կատարվել է 101706քմ գազոնների խոտի հնձում, քաղաքային պանթեոնի տարածքում տնկվել է 70 հատ վարդի թուփ և անցկացվել է 1 շաբաթօրյակ:

Իրականացվել են փոսալցման և հարթեցման աշխատանքներ.

**Սիսիան քաղաքում՝** 6.5կմ (Խանջյան, Շիրվանզադե, Սիսական, Գայի, Չարենցի փողոցներում և Շահումյան 72, Զ. Անդրանիկի 1, Զ. Անդրանիկի 3, Որոտան 1, Որոտան 2, Որոտան 3, Որոտան 4, Որոտան 5, Որոտան 6, Որոտան 7, Որոտան 2ա, Որոտան 4ա, Որոտան 4բ բազմաբնակարան շենքերի հարակից տարածքներում),

**Բնակավայրերում՝**

Աշոտավան, Հացավան, Թասիկ, Թանահատ, Սալվարդ, Նժդեհ, Անգեղակոթ, Շաղատ, Բալաք, Մուցք, Շամբ, Որոտնավան, Սպանդարյան, Վաղատին, ՈՒյծ, Շաքի, Շենաթաղ, Սառնակունք- 47,2կմ

**Իրականացվել են՝**

Կոյուղու ցանցի մաքրման և վերանորոգման աշխատանքներ Տոլորս, Նորավան, Աշոտավան, Բռնակոթ, Շաղատ, Ծղուկ, Իշխանասար, Դաստակերտ բնակավայրերում, Սիսիան քաղաքի Իսրայել-Օրի 1բ, Իսրայել-Օրի 5, Գայի 10, Գայի 12, Գայի 13, Գայի 14, Որոտան 4ա, Խանջյան 1, Սիսական 46Ա, Շահումյան 74, Շիրվանզադե 4, Շիրվանզադե 8, Չարենցի 6, Նար-Դոս 5, Նժդեհի 4 բազմաբնակարան շենքերում, խմելու ջրի ցանցի վերանորոգման աշխատանքներ Սիսիան քաղաքի Գայի 14, Խանջյան 3ա, Որոտան 5, Որոտան 7 բազմաբնակարան շենքերում, Նժդեհ, Շաքի, Բնունիս, Ցղունի, Գորայք, Լծեն, Սառնակունք, Ծղուկ, Մուցք բնակավայրերում։ Ոռոգման ցանցի վերանորոգման աշխատանքներ՝ Լոր, Որոտնավան, Աղիտու, Շենաթաղ, Շաքի, Շաղատ և ՈՒյծ բնակավայրերում։

Սիսիան քաղաքում կատարվել են 600քմ հետիոտնային անցումների գծանշման աշխատանքներ:

Սիսիան համայնքի Ախլաթյան, Դաստակերտ, Անգեղակոթ, Ույծ, Շամբ բնակավայրերում իրականացվել են չսահմանված վայրում թափված աղբի մաքրման, տեղափոխման, տարածքի հարթեցման աշխատանքներ:

Սիսիան քաղաքի Իսրայելյան 39 բազմաբնակարան շենքում փոխարինվել են մուտքի 2 մետաղյա դռներ՝ 6,5քմ և Նժդեհի 3 շենքում՝ 2 դուռ՝ 5,4քմ մակերեսներով։

Սիսիան քաղաքի բազմաբնակարան շենքերի տանիքներին կատարվել են ազբոշիֆերների մասնակի նորոգման աշխատանքներ՝ Որոտան 4ա,4բ, Գայի 2,14, Իսրայել Օրի 3,2 և Ֆիզկուլտուրնիկների 6։

**ԱՌԵՎՏՐԻ ԵՎ ՍՊԱՍԱՐԿՄԱՆ ՈԼՈՐՏ**

Համայնքի վարչական տարածքում հեղուկ վառելիքի վաճառքի թույլտվության համար կայացվել է համայնքի ղեկավարի 17 որոշում՝ համայնքի բյուջե է մուտքագրվել **3.000.000** հազար դրամ և տրամադրվել են համապատասխան թույլտվություններ, խանութներում, կրպակներում տեխնիկական հեղուկի վաճառքի թույլտվության համար կայացվել է համայնքի ղեկավարի 7 որոշում՝ համայնքային բյուջե մուտքագրելով **420.000** հազար դրամ և տրամադրվել են համապատասխան թույլտվություններ:

Համայնքի վարչական տարածքում հիմնական և ոչ հիմնական շինությունների ներսում հանրային սննդի կազմակերպման և իրացման թույլտվությունների համար կայացվել է համայնքի ղեկավարի թվով 18 որոշում՝ համայնքի բյուջե մուտքագրվելով **1.183.500** հազար դրամ, տրամադրվել են համապատասխան թույլտվություններ:

Համայնքի վարչական տարածքում ոգելից խմիչքների և ծխախոտի արտադրանքի վաճառքի թույլտվության համար կայացվել է համայնքի ղեկավարի թվով 76 որոշում՝ համայնքի բյուջե մուտքագրվելով **6.313.850** հազար դրամ, արտաքին գովազդ տեղադրելու համար կայացվել է համայնքի ղեկավարի թվով 22 որոշում՝ **2.000.186** հազար դրամ մուտքագրվելով համայնքի բյուջե:

Համայնքի վարչական տարածքում թանկարժեք մետաղներից պատրաստված իրերի վաճառքի համար կայացվել է թվով 5 համայնքի ղեկավարի որոշում՝ համայնքի բյուջե մուտքագրվելով **250.000** հազար դրամ, տրամադրվել են համապատասխան թույլտվություններ:

Համայնքի վարչական տարածքում քաղաքացիական հոգեհանգստի ծիսակատարությունների իրականացման թույլտվության համար կայացվել է համայնքի ղեկավարի թվով 2 որոշում՝ համայնքի բյուջե մուտքագրվելով **1.000.000** ՀՀ դրամ:

**ԳՅՈՒՂԱՏՆՏԵՍՈՒԹՅԱՆ ԵՎ ՀՈՂՕԳՏԱԳՈՐԾՄԱՆ ԲՆԱԳԱՎԱՌ**

***2024 թվականին գյուղատնտեսության ոլորտում կատարվել են հետևյալ աշխատանքները.***

Կնքվել է արոտավայրերի և խոտհարքների վարձակալության թվով 28 պայմանագիր՝ 405,8հա, հողերի անճշտությունների ուղղում կադաստրի բազայում՝ թվով 122 դիմում-բողոքների հիման վրա, անասունների հակահամաճարակային և ախտորոշիչ միջոցառումներ պետ-պատվերի շրջանակում, աշնանացանի, գարնանացանի և գյուղատնտեսական մշակաբույսերի բերքահավաքի վերաբերյալ ՀՀ ազգային վիճակագրական ծառայություն է ներկայացվել ամենամսյա ամփոփ հաշվետվություն, գարնանացան մշակաբույսերի արտադրության խթանման պետական աջակցության ծրագրի շրջանակներում 122 շահառուների փաստաթղթերի ձևակերպում: Կատարվել է անասնագլխաքանակի հաշվառում։

**ԿՐԹՈՒԹՅԱՆ, ՄՇԱԿՈՒՅԹԻ, ՍՊՈՐՏԻ, ԱՌՈՂՋԱՊԱՀՈՒԹՅԱՆ, ԵՐԻՏԱՍԱՐԴՈՒԹՅԱՆ, ԵՎ ՍՈՑԻԱԼԱԿԱՆ ՀԱՐՑԵՐԻ ԲՆԱԳԱՎԱՌ**

Նախադպրոցական կրթության ծառայություն մատուցվել է համայնքային թվով 5 հաստատությունների ինչպես նաև Սիսիան համայնքի 17 բնակավայրերում՝ Անգեղակոթ, Շաղատ, Աղիտու, Դարբաս, Շամբ, Նորավան, Լոր, Որոտնավան, Վաղատին, ՈՒյծ, Աշոտավան, Տոլորս, Բնունիս, Տորունիք, Թասիկ, Շաքի, Բռնակոթ:

«Սիսիանի համայնքի թիվ 1 ՆՈՒՀ» ՀՈԱԿ-ն ունեցել է 202 սան և 51 աշխատող,

«Սիսիանի համայնքի թիվ 2 ՆՈՒՀ» ՀՈԱԿ-ն ունեցել է 191 սան և 58 աշխատող,

«Սիսիանի համայնքի թիվ 3 ՆՈՒՀ» ՀՈԱԿ-ն ունեցել է 210 սան և 52 աշխատող,

«Սիսիանի համայնքի թիվ 4 ՆՈՒՀ» ՀՈԱԿ-ն ունեցել է 169 սան և 45 աշխատող,

Ուսումնական տարվա սկզբից Սիսիանի համայնքային ենթակայության թվով 5 արտադպրոցական կազմակերպությունները սկսել են գործել.

Սիսիանի «Էմմա Ասյանի անվան Սիսիանի մանկական երաժշտական դպրոց» ՀՈԱԿ-ն ունեցել է 171 աշակերտ և 32 աշխատող,

Սիսիանի «Զ.Ա.Խաչատրյանի անվան գեղարվեստի դպրոց» ՀՈԱԿ-ն ունեցել է 122 աշակերտ և 17 աշխատող,

«Սիսիանի համայնքի շախմատի դպրոց» ՀՈԱԿ-ն ունեցել է 53 աշակերտ և 12 աշխատող,

«Սիսիանի ֆուտբոլի դպրոց» ՀՈԱԿ-ն ունեցել է 120 աշակերտ և 10 աշխատող,

«Աղվան Մինասյանի անվան արվեստի և ստեղծագործության կենտրոն» ՀՈԱԿ-ն ունեցել է 181 սան և 32 աշխատող:

Սոցիալական աջակցության կարիք ունեցող Սիսիան համայնքի 49 ընտանիքների տրամադրվել է դրամական օգնություն:

Կատարվել են թվով 52 միջոցառումներ։

**ՀԱՄԱՅՆՔԻ ՂԵԿԱՎԱՐ, ԱՎԱԳԱՆԻ ԵՎ ԱՇԽԱՏԱԿԱԶՄ**

2024թ. ընթացքում տեղի է ունեցել ավագանու 8 հերթական և 6 արտահերթ նիստ: Ընդունվել են ավագանու 125 և համայնքի ղեկավարի 1000 որոշումներ, կայացվել են համայնքի ղեկավարի 337 կարգադրություններ ու աշխատակազմի քարտուղարի 465 հրամաններ:

Կայացել են խնամակալության և հոգաբարձության հանձնաժողովի 7 ու սոցիալական և բնակարանային հարցերի հանձնաժողովի 8 նիստեր:

Քաղաքացիներից և իրավաբանական անձանցից ստացվել են 4057 դիմումներ և գրություններ, որոնց սահմանված կարգով ընթացք է տրվել:

Համայնքի ղեկավարի մոտ կազմակերպվել է 326 քաղաքացիների ընդունելություն:

**ԶԱՐԳԱՑՄԱՆ ԾՐԱԳՐԵՐԻ, ՏՈՒՐԻԶՄԻ ԲՆԱԳԱՎԱՌ**

1. Կազմել և ներկայացրել ենք 2024 թվականի Տարեկան աշխատանքային պլանը։
2. Ներկայացվել են թվով 8 քաղաքաշինական, տեխնիկայի ձեռք բերման, հիմնանորոգման, համայնքային նշանակության մարզակրթական շենքերի 2025 թվականի սուբվենցիոն հայտեր,

* Սիսիանի քաղաքի Խանջյան 1, 3, 5, 7, Որոտան 4 ա, 4բ և Իսրայել-Օրի 5, 7, 9 բազմաբնակարան բնակելի շենքերի փողոցների հիմնանորոգում
* Սիսիան քաղաքի Այգեստան, Գետափնյա, Անդրանիկ Մանուկյան,Արցախի, Լալայան, Մ․ Գորկի փողոցների հիմնանորոգում
* Սիսիան քաղաքի Գայի 1, 2, 4, 6, 7, 10, 12, 13, 14, 15, Զորավար Անդրանիկ 1, 3, 5, Շահումյան 72, 74, շենքերի բակային փողոցների, Զորավար Անդրանիկ, Հ․ Որոտնեցի փողոցների վերջնամասի կապիտալ վերանորոգում
* Սիսիան քաղաքի Դուրյան 2, Սիսական 9,11,13,15,19, Ադոնցի 3, Իսրայելյան 39, Ա․ Մանուկյան 3,2,2ա, Նժդեհի 4 , Սիսական 46 ա, 50, 50 ա, Ադամյան 11 շենքերի բակային հատվածների, Շահումյան փողոցի սկզբնամասի հիմնանորոգում
* Սիսիան համայնքի Ույծ բնակավայր տանող ճանապարհի վերանորոգում
* Ավտոաշտարակի և բազմաֆունկցիոնալ տրակտորի ձեռքբերում
* Սիսիան համայնքի Աղվան Մինասյանի անվան արվեստի և ստեղծագործության կենտրոն ՀՈԱԿ-ի (հասցե՝ ք. Սիսիան ֆիզկուլտուրնիկների 2ա) շենքերի կապիտալ վերանորոգում
* Սիսիան համայնքի Աղվան Մինասյանի անվան արվեստի և ստեղծագործության կենտրոն ՀՈԱԿ-ի (հասցե՝ ք. Սիսիան, Չարենցի 5) շենքի կապիտալ վերանորոգում։

1. Մշակվել է տուրիզմի զարգացման ռազմավարությունը 2024-2028 թվականների համար, որը պետք է ներկայացվի շահագրգիռ կողմերին հետագա քննարկումների և իրազեկումների նպատակով։
2. Իրականացվել են ԱՀ-ից ժամանած քաղաքացիների բնակության հասցեների ճշգրտման, միգրացիոն թերթիկների լրացման և այն որպես տեղեկանքներ տրամադրելու աշխատանքներ (բուժ. ծառայություններից անվճար օգտվելու համար):
3. Աշխատանքներ են կատարվել Ֆրանսիական զարգացման գործակալության կողմից ներդրումային ծրագրերի մոնիթորինգի համար։
4. Իրականացվել են Սիսիան համայնքի թվով 35 բնակավայրերի առավել կարևոր և հրատապ խնդիրների վերհանում և նրանց մասին ծանուցում ՏԿԵՆ համապատասխան գերատեսչություն։
5. Սիսիան համայնքի Տորունիք, Դաստակերտ, Սալվարդ, Բնունիս, Գետաթաղ բնակավայրերի համար իրականացվել են առկախված և հրատապ խնդիրների ձևաչափային վերլուծություն և առաջարկությունների ներկայացում Եվրոմիության կողմից ֆինանսավորվող համընկերություն հանուն Սյունիքի ծրագրին։
6. Մեկնարկվել է Դարբասի կաթիլային նորարարական ոռոգման համակարգի կառուցման և խողովակաշարի մոնտաժման աշխատանքներ 1500 գմ երկարությամբ, որն ունի ոռոգման կաթիլային կամ անձրևացման համակարգերի մոնտաժմանն ապահովման չափանիշներ։
7. Ավարտվել է Գետաթաղ-Դարբաս կաթիլային ոռոգման համակարգի ներդրման համար կառուցվող 1500գ/մ խողովակաշարի, տղմազտարան-ջրընդունիչի և բաշխման համակարգի շինարարությունը և մոնտաժումը:
8. ՄԱԿ ՄՀԿ կողմից Սիսիան խոշորացված համայնքի հետ համագործակցության արդյունքում տրամադրվել են մոտոբլոկներ, կարտոֆիլահավաք սարք, խոտհնձիչներ, հողի փխրեցուցիչներ։
9. Սիսիանի տուրիզմի կենտրոնի հետ համատեղ կազմակերպվել է սեմինար քննարկում, որտեղ հստակեցվել են Սիսիան համայնքի առաջիկա տարիների համար զբոսաշրջային հետաքրքրություն և կարևորություն ունեցող ոլորտների, պատմամշակութային վայրերի զարգացման տեսլականները և որոշում է կայացվել առաջիկայում կազմակերպել հանդիպում շահագրգիռ տնտեսվարողների հետ համայնքի ղեկավարության մասնակցությամբ։
10. Տարվում են նախապատրաստական աշխատանքներ հետագա ծրագրերին մասնակցելու նպատակով ապահովել կանաչ բաղադրիչը, սոցիալական կոմպոնենտը, տարբեր խոցելի խմբերի ներառականությունը ապագա ծրագրերին։
11. Ջինիշյան բարեգործական հիմնադրամի հետ ձեռք է բերվել համաձայնություն համայնքում ապաստանած 2020 և 2023 թվականների արցախահայ ընտանիքներին տրամադրել ֆինանսատնտեսական աջակցություն անտոկոս վարկերի և դրամաշնորհների տեսքով մինչև 1 մլն․ ՀՀ դրամ սահմանաչափով։
12. Քույր քաղաքի հետ համագործակցության խորացման արդյունքում ձեռք են բերվել պայմանավորվածություններ Սիսիան համայնքի գյուղատնտեսության և տուրիզմի ոլորտի հետագա զարգացման աշխատանքների համար։
13. Աշխատանքներ են տարվում համայնքի ներդրումային անձնագրերը կազմելու համար։
14. GIZ գերմանական կազմակերպության հետ աշխատանքների արդյունքում առաջիկայում Սիսիան համայնքում կիրականացվեն ներդրումային ծրագրեր 3 բաղադրիչով։
15. Ավստրիական զարգացման գործակալության հետ համագործակցության արդյունքում Սիսական 41 հասցեում գտնվող համայնքային շենքի և Բռնակոթի վարչական շենքի տանիքներին տեղադրվել են համապատասխանաբար 45 և 41․8 կՎտ հզորությամբ արևային կայաններ, իսկ առաջիկայում կվերանորոգվի Շաքիի վարչական շենքը։
16. Հայ-իրանական խոհարարական փառատոնի անցկացման նպատակով հավաքագրվել են հավանական մասնակիցների ելակետային տվյալներ՝ զբոսաշրջային ոլորտում ներգրավված անձանց, Սիսիանում գործող արտադրական ձեռնարկությունների և այլ շահագրգիռ անձանց մասին լիարժեք տեղեկատվություն, ինչպես նաև կազմել ենք մասնակիցների և կամավորների ցուցակները:
17. Հստակեցվել են փախստական ընտանիքների տեղակայման հասցեները, կեցության հետ կապված խնդիրները, առկա ներուժը, սպառանալիքները, հնարավորությունները՝ մոտ ապագայում օժանդակությունն ու աջակցությունը նպատակային, հասցեական, թիրախավորված կազմակերպելու և տրամադրելու համար:
18. Բազմաթիվ միջազգային կառույցների հետ համագործակցության արդյունքում Արցախից բռնի տեղահանված թվով 220 ընտանիքներին տրամադրվել են վառարաններ, կենցաղային տեխնիկա, կահույք, ջրատաքացուցիչներ, անկողնային և խոհանոցային պարագաներ։